Ek Vergewe My Man Oor Hy Afwesig Was Omdat Hy MOES werk…. – hier "blok" Elanè
Ek Vergewe My Man Oor Hy Afwesig Was Omdat Hy MOES werk….
​Ja, wat ‘n stryd met die kinders niks is maklik nie, hoekom moet n mens deur alles gaan? Ek weet nie. God laat dit toe want ons is op aarde en geen mens is bestand teen alles nie.
Dit is ook my skuld ek was nie betrokke in haar lewe nie, ek het alles oorgelaat aan jou, waaroor ek bitter spyt is, ek vra dat jy my vergewe daarvoor. Jy moet my ook help want ek weet ook nie hoe om alles te hanteer nie. Al wat ek weet ek is lief vir jou en ek wil jou nooit verloor nie.
Ek wil jou moed inpraat met als wat so donker lyk en noem dat daar tog uitkoms altyd naby is.
Ek en jy het alles gedoen wat ons kon vir ons kinders, ons moet besluit ons lewe nou vir ons!
Liefde jou man
Bg na aanleiding van ‘n rowwe naweek in ons huishouding en midde in die “silly season”. Waar ek met die harde werklikheid kennis gemaak het, en met die feit dat my kosbare dogter so te sê terug is in ‘n verhouding met ‘n man wat haar al haar dae gegee het. Ek het die naweek deurgegil, geskel en verwyt, in so mate dat daar geen keer was nie. Hoe kan sy dit doen, sy was vir jare in ‘n aan en af verhouding met iemand wat geen respek vir haar het nie, maar altyd weet hoe om die regte knoppie te druk. Tot en met Aug 2015 waar hy haar dmv haar sekretaresse by die werk afgesê het. Sê asb vir “haar” ek gaan nie vanaand saam na die verjaarsdagparty van haar vriendin nie, sê sommer vir haar ek sal ook nie more na die familie verjaarsdagfees gaan, sê vir haar eintlik was ons net in haar kop in ‘n verhouding.
Sy het dan belowe dit is nou klaar, op daai dag in Aug 2015, wat haar mat en haar selfvertroue vir die hoeveelste keer onder haar uitgeruk is, maar nog nooit op so kru manier waar soveel van my mense daarby betrek is nie. SY HET BELOWE SY HET GENOEG GEHAD…SY HET BELOWE
Ek gaan nie weer die pad saam met haar loop nie. Vir 5 lange jare het die man ons emosies beheer, en toe kom Aug 2015 en asof daar ‘n berg van my skouers gelig is, is dit uiteindelik finaal verby, of so het ek geglo tot nou toe.
Toe sien hy “sy” is gelukkig, sy hou vakansie op haar eie en vir 15 maande blom sy, vol selfvertroue leef sy haar uit in haar beroep of soos syself sê roeping. Sy lewe, sy lag en tel ‘n klomp broodnodige kilo’s op, sy gaan selfs kerk toe en werk aan haar verhouding met die Here. En toe, toe op ‘n manier onthou hy haar, en met die druk van ‘n pr knoppies is my kind weer deel van hierdie yo-yo lewe, waar sy stil-stil wegkwyn voor my oë. Weer stel sy haarself bloot aan sy emosionele mishandeling en selfs waar dit al voorheen geneig het tot die fisieke deur haar tweekeer van trappe af te stoot. Ek voel vernederd as ma, hoe kan sy??
En ek skreeu: HERE, ek gaan nie WEER die pad stap nie, ek sweer, ek gaan nie. Ek wil nie, ek kan nie, ek het nie die krag nie en dit midde in hierdie kamtige feestelike tyd waarin almal hulself bevind!!
Vergewe my, maar ek gaan vandag nie die pad stap nie! Miskien more kyk EN voel ek anders. Maar vandag sê ek net, hoe dom kan ‘n mens nie wees nie deur om elke keer by dieselfde bitter put te gaan suip, of ‘n pad wat al tot vervelens geloop is sonder dat daar enige rigting is te wil loop, hoe kan ‘n slim mens so verdomp onnosel wees? MY HART IS FLENTERS KAN EK NIE MAAR NET GAAN SLAAP TOT VROEG JANUARIE…
…WANNEER DIT DAREM VOEL OF DIE WERELD NA MIN OF MEER NORMAAL NEIG!!
Author archive	Author website	Desember 12, 2016	die lewe en dit wat daarmee gepaardgaan
Previous post	Next post	18 thoughts on “Ek Vergewe My Man Oor Hy Afwesig Was Omdat Hy MOES werk….”	Add yours
travel460	Desember 12, 2016 at 10:01 vm
Antwoord	Elanè. Terwyl ek lees raak ek skoon lam. En ek het nie woorde om jou te bied nie. Ek kan verstaan hoe jy binne voel, en ek weet dat jy op die oomblik net moet asem haal. Ons kinders is die naaste aan ons, en niemand anders kan ons so seermaak nie. Maar vir niemand is ons ook so lief nie. As ñ ma, bied ek jou my gebede, en in die gees sal ek intree en vir jou oneindig baie krag en wysheid toebid.
Antwoord	Hier "blok" Elanè	Desember 12, 2016 at 12:05 nm
Antwoord	Auwh dankie Una, ek sien jy het gewonder waar ek is, ek was baie besig op kantoor en toe gebeur die naweek.
Antwoord	ekmyselff	Desember 12, 2016 at 11:49 vm
Antwoord	ooh ek dink my ma weet presies hoe jy voel – ek het dit aan en af vir 14 jaar gedoen, twee kinders later en drie huwelike, met dieselfde man.
Sterkte – wens ek kon saam met jou dogter gaan koffie of wyn drink, dit is so nie die moeite werd nie, maar die liefde EN die houvas verstaan ek beslis.
Antwoord	Hier "blok" Elanè	Desember 12, 2016 at 12:04 nm
Antwoord	Jy maak my boosaardig bang. Ek sal dit nie oorleef nie, ek haal my hoed af vir jou ma en dat sy enigsins nog lewe na 14 jr is opsigself ‘n wonderwerk. Want vir my voel dit asof ek gaan doodgaan ek is nie weer lus hiervoor nie. Ek is lus en stamp haar kop letterlik teen ‘n muur dat sy moet bykom. Dit sal wonderlik wees as sy met iemand soos jy kan praat.
Antwoord	ekmyselff	Desember 12, 2016 at 12:19 nm
Sy moet besef dat dit n hengse verantwoordelikheid vir n vrou is – JY kies die pa van jou kinders!!!! AS ek net meer na my ouers (en ook ander) geluister het… daar was altyd daardie aantrekkingskrag, ek kan dit nie beskryf nie, ek was baie lief vir hom, maar die gevolge was NOOIT goed nie… en vandag dra ek (en my kinders) die letsels, glo jy vir my… dit is nie maklik nie. Maar ek het baie om voor dankbaar te wees – my kinders was n groot geskenk maar dit is damage repair all the way… net genade!
Hier "blok" Elanè	Desember 12, 2016 at 12:24 nm
So baie dankie ek voel so uit my diepte.
skerpioentrapper	Januarie 7, 2017 at 2:59 nm
Ek ken wat jy nou hier praat
Hier "blok" Elanè	Januarie 11, 2017 at 6:34 nm
Ongelukkig is daar te veel mense wat dit ken, die realiteit waarin ons lewe.
ekmyselff	Desember 12, 2016 at 12:24 nm
Dit is nou drie jaar wat ons glad nie meer deel van mekaar se lewe is nie
Hier "blok" Elanè	Desember 12, 2016 at 12:28 nm
Ek is so dankbaar/trots vir jou en nog meer vir jou ouers want glo my dit is hel om te sien jou kind staan en loer oor die afgrond, en daar is niks wat jy by magte is om te doen nie behalwe om in afwagting te staan en toekyk na die gevolge. Ek het nie die krag hiervoor nie!!
ekmyselff	Desember 12, 2016 at 12:34 nm
Was nie maklik nie, ek (ons) het 500km van my ouers af gebly, hoe swaar kry n ma met haar dogter van 20 wat deur so iets gaan en later MET twee baba’s en later met twee tieners… die ripple effek op albei ons families en ons vriende… dis groot en dit is baie….
Op jou kniee dit is al raad bid vir haar vir insig en praat baie met haar van die gevolge is nie mooi of lekker nie…
Sterkte, ek dink aan jou (julle)
Hier "blok" Elanè	Desember 12, 2016 at 12:35 nm
Dankie jou dierbare mens ek wens so ek kan my dogter in kontak kry met jou.
ekmyselff	Desember 12, 2016 at 12:38 nm
Ek sien glad nie jou epos adres op jou blog nie as jy gemaklik voel gee hom vir my, dan kan ons kyk. Sal bly wees as ek kan help
ekmyselff	Desember 12, 2016 at 12:42 nm
Ok ek het dit, kontak jou!
HesterLeyNel	Desember 12, 2016 at 12:06 nm
Antwoord	Dan weet jy dat daar niks is wat jy kan doen nie, want waar dit by jou kinders kom, kan jy nie ‘n knoppie druk soos op die TV remote om die program te beheer nie. Dan besef jy dat jou enigste uitweg is om te wag tot die vaas in skerwe spat, want dan kan jy dalk help om die stukkies op te tel en weer aanmekaar te las. Tot volgende keer. Ek weet. Ek was was al daar, ‘n paar keer. Sterkte.
Antwoord	Hier "blok" Elanè	Desember 12, 2016 at 12:26 nm
Antwoord	Eish… ek voel minder eensaam in hierdie warboel van emosie as ek hoor ander mense is al daar deur. Maar ek wil nie weer nie, want ek glo nie daar gaan iets oor wees van ons verhouding na dese.
Antwoord	HesterLeyNel	Desember 12, 2016 at 12:32 nm
Ek weet jy voel op hierdie stadium lus om die handdoek in te gooi, maar jy moet vashou aan die geloof dat daar wel iets gaan oor wees waarmee julle die verhouding kan herstel.
Hier "blok" Elanè	Desember 12, 2016 at 12:34 nm
Dankie Hester jy is altyd so op die man af, partykeer vervies ek my en dan as ek nugter raak waardeer ek jou altyd eerlikheid.